English: Diolch yn fawr, Lywydd. This is not a debate about whether we should stay in the EU. We've all moved on from that. I bitterly regret the result, but the result is the result. Now, we have a common objective, and that is achieving a successful Brexit. There are challenges that face the UK and Wales in that context. I think some of the mechanisms of Government and inter-governmental work in particular within the UK will need to be reformed. I want to say a few words about that, I want to say a few words about our relations with the EU, and then there are some specific Welsh interests. Can I start, then, with the UK's structure of Government? I think for a long time we've realised that better inter-governmental working would strengthen the British constitution, and now the actual Brexit process itself, and then dealing with politics when we've left the European Union - these things require much more effective inter-governmental working. We can look at the joint ministerial council, particularly JMC Europe, for the way that's worked in the past, as something of a best model, but we need to go even further than that. But JMC Europe did work quite effectively because they produced - I'm sorry to be technical - a speaking note for the Council of Ministers in Europe and that required a lot of co-operation between the Governments, and particularly the officials. That's the sort of thing we're going to need to replicate. The First Minister, in the White Paper, makes some, I think, very bold suggestions that we should go from JMCs to a Council of Ministers. I think he's right to push for that. I hope he has allies in Scotland and Northern Ireland because they're going to be key. And he's called for independent arbitration - now, as a great federalist, I wish him well and I particularly wish him more influence that I've ever had on the Conservative Governments that determine these matters. Arbitration, I think, would be possible on the Treasury grant system. That is definitely seen in other federal states, but I think arbitration across the policy framework where we have joint UK policies may be a difficult one to achieve. But if he achieves it, it would certainly be in our interest here in Wales. I do think that what we see in the White Paper about the need for some UK-wide policies - probably agriculture, environment, and there may be social matters and regional policy as well. None of us should forget that, and I appreciate all the parties that have acknowledged that. Can I now turn to relations with the EU? Here, I do think the Brexiteers need to get their argument sorted out pretty quickly, because some of them speak with glee about the prospect of the EU collapsing with the single market and the euro. They have hitched themselves to the tiger of Trump, who has said some very loose things in this direction, and where that tiger is going to take us, well, no-one yet knows, but I think it will be a rather uncomfortable ride. I think we need to say we want the EU to prosper. That's why we need a good and effective Brexit. They need the opportunity now to get on with their own goals and their own need for reform, which is there - in any organisation, any state, there needs to be constant work of reform. We need to get the rhetoric right in this. Going into a deal when we're bad-mouthing them, or seeming to be, anyway, is no way to proceed. [Interruption.] I give way.
Welsh: Diolch fawr, Lywydd. Nid yw hon yn ddadl ynghylch a ddylem aros yn yr UE. Rydym i gyd wedi symud ymlaen o hynny. Rwy'n gresynu'r canlyniad yn fawr, ond y canlyniad yw'r canlyniad. Yn awr, mae gennym nod cyffredin, sef sicrhau Brexit llwyddiannus. Ceir heriau sy'n wynebu'r DU a Chymru yn y cyd-destun hwnnw. Rwy'n credu y bydd angen diwygio rhai o fecanweithiau'r Llywodraeth a gwaith rhyng-lywodraethol yn arbennig o fewn y DU. Hoffwn i ddweud ychydig eiriau am hynny. Hoffwn ddweud ychydig eiriau am ein cysylltiadau â'r UE, ac yna mae rhai buddiannau sy'n benodol i Gymru. A gaf i i ddechrau, felly, gyda strwythur Llywodraethu y DU? Rwy'n credu ein bod wedi sylweddoli ers amser hir y byddai gweithio rhynglywodraethol gwell yn cryfhau cyfansoddiad Prydain, ac yn awr y broses Brexit ei hun, ac yna ymdrin â gwleidyddiaeth pan fyddwn wedi gadael yr Undeb Ewropeaidd - mae angen gweithio rhynglywodraethol llawer mwy effeithiol ar y pethau hyn. Gallwn edrych ar gyd-bwyllgor y gweinidogion, yn enwedig Cyd-bwyllgor Gweinidogion Ewrop, o ran y ffordd y mae wedi gweithio yn y gorffennol, fel rhyw fath o fodel gorau, ond mae angen i ni fynd hyd yn oed ymhellach na hynny. Fe wnaeth Cyd-bwyllgor Gweinidogion Ewrop weithio'n weddol effeithiol am eu bod wedi cynhyrchu - mae'n ddrwg gen i fod yn dechnegol - nodyn siarad ar ran Cyd-bwyllgor y Gweinidogion yn Ewrop, ac roedd angen llawer o gydweithrediad yn hynny o beth rhwng y Llywodraethau, ac yn enwedig y swyddogion. Dyna'r math o beth yr ydym yn mynd i fod angen ei ailadrodd. Mae'r Prif Weinidog, yn y Papur Gwyn, yn gwneud rhai awgrymiadau beiddgar iawn, yn fy marn i, y dylem fynd o Gydbwyllgorau Gweinidogion i Gyngor Gweinidogion. Rwy'n credu ei fod yn iawn i bwyso am hynny. Rwy'n gobeithio bod ganddo gynghreiriaid yn yr Alban a Gogledd Iwerddon gan eu bod yn mynd i fod yn allweddol. Ac mae wedi galw am gyflafareddu annibynnol - nawr, fel ffederalydd mawr, dymunaf yn dda iddo ac, yn arbennig, rwy'n dymuno mwy o ddylanwad iddo nag yr wyf i erioed wedi ei gael ar y Llywodraethau Ceidwadol sy'n penderfynu ar y materion hyn. Byddai cyflafareddu, rwy'n tybio, yn bosibl ar system grantiau'r Trysorlys. Mae hynny'n cael ei weld yn bendant mewn gwladwriaethau ffederal eraill. Ond rwy'n credu y gall cyflafareddu ar draws y fframwaith polisi, lle mae gennym bolisïau ar y cyd yn y DU, fod yn anodd ei gyflawni. Ond os llwydda i gyflawni hynny, byddai'n sicr o fudd i ni yma yng Nghymru. Rwy'n credu bod yr hyn a welwn yn y Papur Gwyn ynghylch yr angen am rai polisïau ar draws y DU - yn ôl pob tebyg amaethyddiaeth, yr amgylchedd, ac efallai y bydd materion cymdeithasol a pholisi rhanbarthol hefyd. Ni ddylai'r un ohonom anghofio hynny, ac rwy'n gwerthfawrogi'r holl bleidiau sydd wedi cydnabod hynny. A gaf i yn awr droi at gysylltiadau â'r UE? Yma, rwy'n credu bod angen i'r Brexiteers ddatrys eu dadl yn weddol gyflym, oherwydd mae rhai ohonyn nhw'n sôn yn llawen am y posibilrwydd o'r UE yn dymchwel gyda'r farchnad sengl a'r ewro. Maent wedi clymu eu hunain at y teigr Trump, sydd wedi dweud rhai pethau llac iawn yn y cyfeiriad hwn. Ac i ble y bydd y teigr yn mynd â ni, wel, 'does neb a ŵyr eto, ond rwy'n credu y bydd yn daith braidd yn anghyfforddus. Mae angen i ni ddweud ein bod am i'r UE ffynnu. Dyna pam mae angen i ni gael Brexit da ac effeithiol. Mae angen iddynt gael y cyfle nawr i fwrw ymlaen â'u hamcanion eu hunain a'u hangen eu hunain am ddiwygio, sydd yno - mewn unrhyw sefydliad, unrhyw wladwriaeth, mae angen gwaith cyson o ddiwygio. Mae angen i ni gael y rhethreg yn iawn yn hyn o beth. Nid yw gwneud bargen â nhw, a ninnau'n eu beirniadu nhw neu'n ymddangos i'w beirniadu, beth bynnag, yn ffordd dda o symud ymlaen. [Torri ar draws.] Ildiaf.